VAIO Ръководство на потребителя

Задача

# Промяна на настройките на графиката/производителността

Можете ръчно да променяте настройките на графиката/производителността.
Използвайте превключвателя за избор на режим [Подробности], за да променяте настройките на графиката/производителността.

- Режим STAMINA: Пести заряда на батерията и осигурява тиха работа.

- Режим SPEED: Осигурява по-висока производителност.

### За модели със Dynamic Hybrid Graphics System (модели с двете карти - Intel HD графична карта и NVIDIA графична карта)

Когато поставите превключвателя за избор на режим в позиция SPEED, графичният ускорител автоматично превключва към оптимално ниво в зависимост от използваното(ите) приложение(я).
Можете също ръчно да изберете графичния ускорител, който желаете да използвате за конкретното приложение, като следвате тези стъпки. Тази настройка не е достъпна за някои типове приложения.

1. Уверете се, че превключвателят за избор на режим е в позиция SPEED.

1. Щракнете с десен бутон върху работния плот [Подробности] и изберете NVIDIA Control Panel.

1. Изберете Manage 3D settings в Select a Task.

1. Изберете желаното приложение от падащия списък на Select a program to customize на раздела Program settings.

1. Изберете графичния ускорител от падащия списък Select the preferred graphics processor for this program.

1. Изберете Apply.

Забележка

- Докато приложението(ята) работи(ят), графичният ускорител не се променя дори ако промените настройките на графиката/производителността чрез превключвателя за избор на режим. За да промените настройките, затворете и рестартирайте активното(ите) приложение(я).

- Когато използвате 3D приложение, за да възпроизвеждате 3D изображения, изберете графичната карта Intel HD (Integrated graphics).