VAIO Ръководство на потребителя

Задача

# Комуникация с друго BLUETOOTH(R) устройство, като например мишка

Можете да свързвате BLUETOOTH устройства с компютъра VAIO.
За подробна информация относно BLUETOOTH комуникациите вж. Относно функцията BLUETOOTH. [Подробности]

1. Отворете препратките [Подробности] и изберете препратката Настройки (Settings).

1. Изберете Настройки на компютъра (Change PC settings) в долния десен ъгъл.

1. Изберете Безжична (Wireless) в левия панел на екрана Настройки (PC settings).

1. Променете Самолетен режим (Airplane mode) на Изкл. (Off) и настройката на Bluetooth на ВКЛ. (On).

Съвет

- Ако вашият компютър VAIO е съвместим с високоскоростна BLUETOOTH технология и възнамерявате да го използвате за високоскоростна комуникация, променете също така настройката Wi-Fi под Безжични устройства (Wireless devices) на ВКЛ. (On).

1. Изберете Устройства (Devices) в левия панел на екрана Настройки (PC settings).

1. Когато се свързвате с BLUETOOTH мишка, я включете, след което натиснете бутона, за да свържете мишката.

Съвет

- Направете справка с ръководството, предоставено с BLUETOOTH устройството, за процедурата по подготвяне на устройството за свързване.

1. Изберете Добавяне на устройство (Add a device).

Компютърът VAIO ще извърши търсене на устройства и ще покаже списък с устройствата. Следвайте инструкциите на екрана, за да регистрирате вашето устройство.
Забележка

- В зависимост от BLUETOOTH устройството намирането му от компютъра VAIO може да отнеме известно време. Ако вашето устройство не присъства в списъка, изпълнете процедурата повторно, за да подготвите устройството за свързване (например, като натиснете бутона за свързване).

- В зависимост от BLUETOOTH устройството процедурата за осъществяване на връзка може да се различава. Вж. предоставеното с това устройство ръководство за информация относно процедурата.

Съвет

- За подробна информация относно операциите отворете Помощ и поддръжка на Windows (Windows Help and Support) [Подробности], и въведете “BLUETOOTH” в полето за търсене.

- Ще се появи прозорец за въвеждане на код за достъп, ако дадено BLUETOOTH устройство изисква удостоверяване за осъществяване на връзка. Следвайте инструкциите на екрана за споделяне на кода за достъп между BLUETOOTH устройството и компютъра VAIO. Ако не искате да се свързвате, изберете бутона Отказ (Cancel) в прозореца.

- Кодът за достъп е таен номер, който се въвежда от потребител с цел извършване на процес на удостоверяване, който да позволи две BLUETOOTH устройства да си комуникират едно с друго. Въведете същия буквено-цифров низ (главните и малки букви имат значение) за двете устройства, за да им разрешите да комуникират едно с друго. Можете да променяте кода за достъп при всяко удостоверяване, ако въведете един и същ код за достъп за двете устройства по време на процеса на удостоверяване. За повече информация относно кода за достъп на дадено BLUETOOTH устройство вж. ръководството, предоставено с устройството. Ако не се въведе код за BLUETOOTH достъп за определен период от време, процесът на свързване ще се прекрати по съображения, свързани със защитата. В този случай опитайте отново.

Сродна тема
Относно функцията BLUETOOTH(R)
Спиране на BLUETOOTH(R) комуникация
Бележки за използването на BLUETOOTH(R) функцията
Относно BLUETOOTH(R) защитата